**עדכון הרכב המדדים של פברואר**

עדכון הרכב המדדים הקרוב יכנס לתוקף בשלב הנעילה של ה 6.2.2020. המועד הקובע מבחינת שיעור החזקות הציבור לעדכון הוא ה 31.12. מניה שתרצה להיכנס למדדים באמצעות הפצת מניות תצטרך לבצע זאת עד לסוף החודש (יתכן שחברת הנדל"ן פרשקובסקי תבצע זאת). המועד הקובע לעדכון עצמו יהיה ה 16.1. עדכון הרכב המדדים יתבסס על ממוצע מחירי המניות שבין ה 5.1 ל 16.1. בחודש הקרוב יקבעו סופית המניות שיכנסו ויצאו מהמדדים השונים. את מרבית השינויים ניתן לזהות ברמת ודאות גבוהה כבר כעת. המסמך הנוכחי מפרט את השינויים הצפויים.

**מדד תא-35**

|  |  |
| --- | --- |
| מניות שצפויות להיכנס למדד תא-35 | מניות שצפויות לצאת ממדד תא-35 |
| מבני תעשיה | אופקו |
| יתכן שגב ים תצליח להיכנס למדד | אם גב ים תכנס פז נפט צפויה לצאת ממנו. |

למדד תא-35 תכנס מבני תעשיה ומהמדד תצא אופקו. אך יתכן שזה לא כל הסיפור. כרגע יש עדיין תחרות על מקום נוסף במדד. תנאי הכניסה למדד הוא דרוג 30 לפחות מבין המניות העומדות בתנאי המדד. כעת גב ים ואלקטרה מדורגות 31 ו 34 (בהתאמה). בולטת בעיקר גב ים שערך השוק שלה נמוך ב 2.4% מערך השוק של קבוצת דלק המדורגת במקום ה 30. אם גב ים תעקוף את קבוצת דלק מבחינת ערך שוק היא תכנס למדד. אם גב ים תכנס למדד סביר שפז נפט תהיה זו שתפנה את מקומה במדד.

**מדדי תא-90 ותא-125**

מדד תא-90 מכיל 92 מניות. מניית רדהיל תצא מהמדד בפברואר לקראת מחיקתה מהמסחר בתל אביב (המניה תמשיך להיסחר בארה"ב). מניית יוחננוף תכנס למדד במסגרת המסלול המהיר (ולכן לא תכלל בחישוב המדד ותהיה המניה ה 91 במדד). כלומר, מהמדד תצא מניה אחת יותר מכמות המניות שיכנסו למדד.

|  |  |  |  |
| --- | --- | --- | --- |
| מניות שצפויות להיכנס למדד תא-90 | דרוג (80 ומעלה תכנס) | מניות שצפויות לצאת ממדד תא-90 | דרוג (יציאה בלי קשר לדרוג לצמצום כמות המניות ל 90 – 91 עם יוחננוף ) |
| אופקו |  | מבני תעשיה |  |
| ערד | 36 | אנלייבקס | 128 |
| קומפיוג'ן | 67 | מבטח שמיר | 105 |
| נטו מלינדה | 76 | תמר פטרוליום | 102 |
| ויתניה | 77 | קליל | 101 |
| אטראו שוקי הון | 78 | באטמ | 100 |
| יוחננוף (בנסגרת מסלול מהיר) |  | אחת מהשלוש: אפקון, אבגול או נטו אחזקות |  |
|  |  |  |
|  |  | רדהיל (לקראת מחיקה) |  |

תנאי הכניסה למדד הוא דרוג 80 לפחות מבין המניות העונות לתנאי המדד (לא כולל מניות מדד תא-35). מעבר לתחלופה בין מדדי תא-35 ותא-90 ערד תכנס בודאות, קומפיוג'ן, נטו מלינדה, ויתניה ואטראו שוקי הון יכנסו כמעט בודאות למדד (בנוסף, יוחננוף תכנס במסגרת המסלול המהיר). אם פרשקובסקי תרצה להצטרף למדד היא תצטרך להפיץ או להנפיק מניות כך שתגיע לשיעור החזקות ציבור של 35% עד לסוף החודש. מניבים ריט מדורגת 81 ועליה של מקום אחד בדרוג יכניס אותה למדד.

רדהיל תצא מהמדד לקראת מחיקתה מהמסחר בתל אביב. בנוסף, בהנחה שכל המועמדות להיכנס למדד אכן יכנסו אליו, יצאו 6 המניות להן ערך השוק הנמוך ביותר. ארבע יוצאות כמעט ודאיות הן אנליבקס, מבטח שמיר, קליל, תמר פטרוליום ובאטמ. בנוסף תצא אחת מהשלוש: אפקון, אבגול או נטו אחזקות (אם מניבים ריט תכנס למדד יצאו שתיים מהשלוש).

מדד תא-125 יכיל את מניות מדדי תא-90 ותא-35 והשינוי בהרכבו נובע מהשינוי במדדים אלו.

|  |  |
| --- | --- |
| מניות שצפויות להיכנס למדד תא-125 | מניות שצפויות לצאת ממדד תא-125 |
| ערד | אנלייבקס |
| קומפיוג'ן | מבטח שמיר |
| ויתניה | קליל |
| נטו מלינדה | תמר פטרוליום |
| אטראו שוקי הון | באטמ |
| יוחננוף (בנסגרת מסלול מהיר) | אחת מהשלוש: אפקון, אבגול או נטו אחזקות  |
|  |
|  | רדהיל (לקראת מחיקה) |

**מדד sme60**

למדד Sme60 יכנסו 6 המניות שיצאו ממדד תא-125 (למעט רדהיל שנמחקת), ובנוסף יכנסו אליו בודאות אלומיי ומהדרין. תנאי הכניסה למדד הוא דרוג 45. צמח המרמן בדרוג 42 והולמס פלייס בדרוג 43 יכנסו למדד בסבירות גבוהה כיוון שהפער שלהן מעל לדרוג ה 46 גבוה. וילי פוד בדרוג ה 45, צמודה למניה המדורגת 46, גבולית מבחינת הכניסה למדד.

מהמדד תצא מניה פחות מכמות המניות שתכנס למדד (כיוון שהוא מכיל כעת 59 מניות). שלוש מניות צפויות לעבור למדד תא-90. כיוון שמסתמן כעת ש 10 או 11 מניות יכנסו למדד. לכן, שש או שבע המניות עם ערך השוק הנמוך ביותר של החזקות הציבור יצאו ממנו. בשלב זה מסתמן שהיוצאות יהיו: ביוליין, סומוטו, כלל ביו, אוריין, על בד, פורסייט ואלרון. גם מניית דלק תמלוגים מצויה בסיכון.

|  |  |  |  |
| --- | --- | --- | --- |
| מניות שצפויות להיכנס למדד sme60 | דרוג | מניות שצפויות לצאת ממדד sme60 | דרוג |
| באטמ | 5 | קומפיוג'ן |  |
| תמר פטרוליום | 6 | ויתניה |  |
| מבטח שמיר | 13 | אטראו שוקי הון |  |
| קליל | 26 | ביוליין | 91 |
| אנלייבקס | 30 | סומוטו | 84 |
| יוצאת נוספת מתא-90 |  | כלל ביו | 83 |
| מהדרין | 27 | אוריין | 77 |
| אלומי | 23 | על בד  | 74 |
| צמח המרמון  | 42 | פורסייט | 71 |
| הולמס פלייס | 43 | אלרון | 70 |
| וילי פוד – אם לא תרד בדרוג | 45 |  |  |

**מדד צמיחה**

מדד צמיחה יקלוט את המניות שיצאו ממדד sme60 ויצאו ממנו אלו שיכנסו למדד sme60 שנמצאות בו כעת. בנוסף מהמדד יצאו המניות שמחירן נמוך מ 30 אגורות או שערך השוק של החזקות הציבור בהן נמוך מ 20 מיליון ש"ח. בנוסף, בהנחה שמניית להב תשמור על שערך שוק של החזקות ציבור גבוה מ 40 מיליון ש"ח היא תכנס למדדי צמיחה ונדל"ן.

|  |  |
| --- | --- |
| מניות שצפויות להיכנס למדד צמיחה | מניות שצפויות לצאת ממדד צמיחה |
| שבע יוצאות ממדד סמי60 | אלומיי |
| להב | מהדרין |
|  | צמח המרמן |
|  | הולמס פלייס |
|  | וילי פוד (אם תעבור לסמי60) |
|  | ננו דיימנשין |
|  | מירלנד |
| אקסלנז |
|  | ב. יאיר |
|  | יעקובי קבוצה |
|  | מר |
|  | מיי סייז  |

**מדד נפט וגז**

|  |  |
| --- | --- |
| מניות שצפויות להיכנס למדד נפט וגז | אין יוציאות מהמדד |
| קבוצת דלק |  |

קבוצת דלק תכנס למדד מפט וגז בעקבות שינוי הסיווג הענפי שלה. כניסה זו תיצור היצע מצרפי גדול למניות הקטנות במדד נפט וגז.

**מדד נדל"ן**

|  |  |
| --- | --- |
| נכנסות למדד נדל"ן | מניות שצפויות לצאת ממדד הנדל"ן |
| להב | מירלנד |
|  | ב. יאיר |
|  | יעקובי קבוצה  |

**גלובל בלוטק**

|  |  |
| --- | --- |
| אין נכנסות למדד גלובל בלוטק | מניות שצפויות לצאת ממדד גלובל בלוטק |
|  | ננו דיימנשיין |
|  | מיי סייז – גבולית |
|  | אקסלנז |
|  |  |

**ביומד**

|  |  |
| --- | --- |
| אין נכנסות למדד ביומד | מניות שצפויות לצאת ממדד ביומד |
|  | אקסלנז |
|  | מדיגוס |

**מדד סקטור באלאנס**

מדד סקטור באלאנס מכיל מניות מדדי תא-125 ו sme60 שאינן חברות אחזקה או ביומד, ותחת מגבלה של 15 מניות לכל תת סקטור (עבור הנדלן המגבלה היא 15 מניות לסקטור כולו). בנוסף מניות המדד נדרשות לממוצע סחירות של 300 אלף ש"ח בחצי השנה שלפני העדכון.

מדד סקטור באלאנס מכיל כעת 99 מניות וכמות המניות בו תצמח ל 100. שינוי הגדרת תת סקטור נדל"ן מוביל ליציאת 4 מניות נדל"ן מהמדד. קבוצת דלק נכנסת אליו בעקבות שינוי הסיווג הענפי, נטו מלינדה נכנסת עם כניסה לתא90 (המדד מכיל רק מניות שנכללות בתא125 ובמדד סמי60). אלטשולר שחם גמל והבורסה יכנסו גם כן (למדד זה אין מסלול מהיר). רבל מסתמנת כנכנסת האחרונה (בהנחה שתשמור על פער מעל אילקס מדיקל, ג'נריישן וויקטורי).

|  |  |
| --- | --- |
| מניות שצפויות להיכנס למדד סקטור באלאנס | מניות שצפויות לצאת ממדד סקטור באלאנס |
| **דלק קבוצה** | **בראק אן וי**  |
| **אלטשולר שחם גמל** | **דמרי** |
| **הבורסה** | **ישראל קנדה** |
| **נטו מלינדה** | **אזורים** |
| רבל  |  |
|  |  |
|  |  |

**מדד תל דיב**

מדד תל דיב מכיל כעת 53 מניות ומנהל כ 220 מיליון ש"ח. המשקל המדד אחיד. עדכון המדד תלוי בתשואת דיבידנד בשלוש שנים אחרונות ובערך השוק של החזקות הציבור במועד הקובע. 400 מיליון ש"ח תנאי כניסה, 300 מיליון ש"ח תנאי הישארות. קריטריון זה משאיר אי ודאות לגבי עדכון הרכב המדד. כעת מסתמן שכ 21 מניות יכנסו למדד וכ 5 בלבד יצאו ממנו. היוצאות יספגו היצע של כ 4.1 מיליון ש"ח כל אחת, הנכנסות יזכו לביקוש של כ 3.2 מיליון ש"ח כל אחת, וכל המניות הותיקות שישארו במדד יספגו היצע של כ 900 אלף ש"ח בגלל התרחבות הרכב המדד.

|  |  |
| --- | --- |
| מניות שצפויות להיכנס למדד תל דיב | מניות שצפויות לצאת ממדד תל דיב |
| דלק קידוחים | נאוי |
| הפניקס | שפיר הנדסה |
| מזרחי | שיכון ובינוי |
| אדגר | שטראוס |
| או פי סי | טבע |
| אלקטרה צריכה |  |
| ארד |  |
| דמרי |  |
| וואן |  |
| ישראל קנדה |  |
| מגדל |  |
| מנורה |  |
| נפטא |  |
| קנון |  |
| תמר פטרוליום |  |
| מניבים ריט |  |
| מלם תים (גבולי ערך שוק של החזקות ציבור 430) |  |
| אטראו שוקי הון (גבולי ערך שוק של החזקות ציבור 421) |  |
| לוינשטיין נכסים (גבולי ערך שוק של החזקות ציבור 405) |  |
| ויתניה (גבולי, ערך שוק של החזקות ציבור 409) |  |
| נטו מלינדה (גבולי, ערך שוק של החזקות ציבור 411) |  |

**התאמות מדרגות החזקות ציבור**

מעבר לעדכון הרכב המדדים גם התאמות של מדרגות החזקות ציבור ושל ממ"מ (מספר מניות רשומות) ישפיעו על הביקושים וההיצעים שקרנות הסל יזרימו למניות.

כתוצאה מעלייה במדרגת החזקות ציבור יגיעו בפברואר ביקושים למניות: הכשרת היישוב, אדגר, אופקו, הולמס פלייס, חלל תקשורת, אנליסט ורוטשטיין. כתוצאה מעליית כמות המניות הרשומות יגיע ביקוש למניית כלל ביטוח.

**מדדי מומנטום**

עדכון הרכב מדדי המומנטום של אלפאביתא משפיע על האחזקה של קרן המניות הגדולות של סמארט ביתא שמנהלת כ 395 מיליון ש"ח. 44% מהכסף בקרן מחזיק את מדד המומנטום החיובי הכולל חמש מניות, הקרן מבצעת שורט של 10% מכספה על מדד המומנטום השלילי (הכולל 5 מניות) ויתר 66% מהכסף מחזיק במניות מדד תא-35 לפי המשקל היחסי שלהן במדד.

מדד המומנטום החיובי יכיל את 5 המניות שיכללו במדד תא-35 בחודש פברואר שנתנו את התשואה הגבוהה ביותר בשמונת החודשים שהסתיימו בסוף השבוע שהסתיים ב 28.12. למדד זה יכנסו שפיר, מבני תעשיה, גזית גלוב, ואחת מהשתיים: גב ים תכנס למדד המומנטום החיובי אם תכנס למדד תא-35 ואם לא אז פתאל תהיה הנכנסת הרביעית (והאחרונה) למדד. שיכון ובינוי שנכללת במדד המומנטום החיובי תשאר במדד זה. כל אחת מארבע הנכנסות למדד תזכה בביקוש של כ 35 מיליון ש"ח מקרן המניות הגדולות של סמארט ביתא (אם גב ים תכנס הביקוש למניה יהיה כ 39 מיליון ש"ח). ארבע המניות שיצאו מהמדד הן: איירפורט סיטי, עזריאלי, אמות ולייבפרסון. כל אחת מהן תספוג היצע של כ 35 מיליון ש"ח. ממדד המומנטום השלילי תצא אופקו, בעקבות יציאתה ממדד תא-35. כתוצאה מכך תזכה המניה בביקוש של כ 6 מיליון ש"ח. מנגד, מניית כיל צפויה להיכנס למדד המומנטום השלילי ולספוג היצע של כ 8 מיליון ש"ח. שני מדדים מהותיים נוספים הם מדד התנודתיות הנמוכה ומדד מולטי פקטור. חחישוב הרכב מדדים זה מעט מורכב יותר, ובהמשך אפרסם הערכות ראשוניות לגבי השינויים הצפויים בהם.